Komission asetus (ETY) N:o 1843/89, annettu 26 päivänä kesäkuuta 1989, yhteisön tullittomuusjärjestelmän luomisesta annetun neuvoston asetuksen 918/83 50-59 artiklan sekä 63 a ja 63 b artiklan soveltamissäännösten vahvistamisesta annetun asetuksen (ETY) N:o 2290/83 muuttamisesta



Virallinen lehti nro L 180 , 27/06/1989 s. 0022 - 0023

Suomenk. erityispainos Alue 2 Nide 7 s. 0054

Ruotsink. erityispainos Alue 2 Nide 7 s. 0054



KOMISSION ASETUS (ETY) N:o 1843/89, annettu 26 päivänä kesäkuuta 1989, yhteisön tullittomuusjärjestelmän luomisesta annetun neuvoston asetuksen 918/83 50-59 artiklan sekä 63 a ja 63 b artiklan soveltamissäännösten vahvistamisesta annetun asetuksen (ETY) N:o 2290/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön tullittomuusjärjestelmän luomisesta 28 päivänä maaliskuuta 1983 annetun neuvoston asetuksen (ETY) N:o 918/83(1), sellaisena kuin se on viimeksi muutettuna asetuksella (ETY) N:o 4235/88(2), ja erityisesti sen 143 artiklan, sekä katsoo, että neuvoston asetuksessa (ETY) N:o 4235/88 säädetään uudesta tuontitullittomuustapauksesta, joka koskee kolmansien maiden ja yhteisön tutkimuslaitosten välisten tieteellisten yhteistyösopimusten yhteydessä käytettäväksi tarkoitettujen laitteiden tuontia yhteisöön, olisi vahvistettava edellytykset kyseisten säännösten asianmukaiseksi soveltamiseksi; kyseiset säännökset voivat joissakin suhteissa perustua komission asetuksen (ETY) N:o 2290/83(3), sellaisena kuin se on viimeksi muutettuna asetuksella (ETY) N:o 3893/88(4), säännöksiin; siksi on aiheellista käsitellä kaikkia näitä tilanteita samassa säädöksessä, ja tässä asetuksessa säädetyt toimenpiteet ovat tullittomuuskomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2290/83 seuraavasti: 1) Korvataan otsikko seuraavasti: "Komission asetus (ETY) N:o 2290/83, annettu 29 päivänä heinäkuuta 1983, yhteisön tullittomuusjärjestelmän luomisesta annetun neuvoston asetuksen 918/83 50-59 b sekä 63 a ja 63 b artiklan soveltamissäännösten vahvistamisesta". 2) Korvataan 1 artikla seuraavasti: "1 artikla Tässä asetuksessa määritetään asetuksen (ETY) N:o 918/83, jäljempänä "perusasetus", 50-59 b sekä 63 a ja 63 b artiklan soveltamissäännökset." 3) Lisätään VI a osasto: "VI A OSASTO PERUSASETUKSEN 59 A JA 59 B ARTIKLAN MUKAISTA LAITTEIDEN TULLITTOMUUTTA KOSKEVAT ERITYISSÄÄNNÖKSET 18 a artikla 1. Hakiessaan perusasetuksen 59 a ja 59 b artiklan perusteella tullittomuutta laitteille tieteellistä tutkimusta harjoittavan laitoksen tai -toimielimen, jonka päätoimipaikka on yhteisön ulkopuolella, esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai toimielin sijaitsee. 2. Edellä 1 kohdassa tarkoitetun hakemuksen on sisällettävä seuraavat tiedot: a) jäljennös yhteisössä ja kolmansissa maissa sijaitsevien tutkimuslaitosten kesken tehdystä tieteellistä yhteistyötä koskevasta sopimuksesta; b) laitteiden täsmällinen kaupallinen nimitys, niiden määrä ja arvo sekä tarvittaessa niiden oletettu luokitus tullitariffiin; c) laitteiden alkuperä- ja lähtömaa; d) paikka, jossa laitteita tullaan käyttämään; e) laitteiden käyttötarkoitus ja käytön kesto. 18 b artikla 1. Kun sen jäsenvaltion toimivaltainen viranomainen, jossa yhteisössä toimiva laitos tai toimielin sijaitsee, vastaanottaa perusasetuksen 59 a artiklassa määriteltyjen laitteiden tullittomuushakemuksen, hakemus ja siihen liittyvät tiedot on toimitettava komissiolle, jotta tämä voi päättää ennen kyseisen toimivaltaisen viranomaisen päätöstä tutkimuksen suorittamisesta tullittomuuskomiteassa. Tätä tutkimusta varten komissiolle on toimitettava sen pyynnöstä lisätietoja. 2. Edellä 1 kohdassa tarkoitettu toimivaltainen viranomainen ilmoittaa komissiolle tekemästään tullittomuushakemusta koskevasta päätöksestä. 18 c artikla Edellä olevan 7 artiklan 2 kohdan 2 ja 3 alakohdan, 3 kohdan sekä 8 artiklan säännöksiä sovelletaan soveltuvin osin." 2 artikla Tämä asetus tulee voimaan 1 päivänä heinäkuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 1989. Komission puolesta Christiane SCRIVENER Komission jäsen (1) EYVL N:o L 105, 23.4.1983, s. 1 (2) EYVL N:o L 373, 31.12.1988, s. 1 (3) EYVL N:o L 220, 11.8.1983, s. 20 (4) EYVL N:o L 346, 15.12.1988, s. 32